CELEX: 62018CN0793
Language: et
Date: 2018-12-17 00:00:00
Title: Kohtuasi C-793/18 P: Jean-François Jalkh’i 17. detsembril 2018 esitatud apellatsioonkaebus Üldkohtu (seitsmes koda) 17. oktoobri 2018. aasta otsuse peale kohtuasjas T-27/17: Jalkh versus parlament

18.2.2019   
            
            
               ET
            
            
               Euroopa Liidu Teataja
            
            
               C 65/29
            
         
      Jean-François Jalkh’i 17. detsembril 2018 esitatud apellatsioonkaebus Üldkohtu (seitsmes koda) 17. oktoobri 2018. aasta otsuse peale kohtuasjas T-27/17: Jalkh versus parlament
      (Kohtuasi C-793/18 P)
      (2019/C 65/37)
      Kohtumenetluse keel: prantsuse
      
         Pooled
      
      
         Apellant: Jean-François Jalkh (esindaja: advokaat F. Wagner)
      
         Teine menetlusosaline: Euroopa Parlament
      
         Apellandi nõuded
      
      
                  —
               
               
                  tühistada Euroopa Liidu Üldkohtu seitsmenda koja 17. oktoobri 2018. aasta otsus kohtuasjas T-27/17;
                  Sellest tulenevalt:
               
            
                  —
               
               
                  tühistada Euroopa Parlamendi 22. novembri 2016. aasta otsus, millega võeti vastu aruanne nr A8-0319/2016 Euroopa Parlamendi liikme Jean-François Jalkh’i puutumatuse ja privileegide äravõtmise taotluse kohta;
               
            
                  —
               
               
                  määrata kindlaks apellandile menetluskulude katteks väljamõistetava summa suurus;
               
            
                  —
               
               
                  mõista kõik kohtukulud välja Euroopa Parlamendilt.
               
            
         Väited ja peamised argumendid
      
      Apellatsioonkaebuse väited puudutavad liidu õiguse rikkumist, õigusnormi rikkumist ja faktiliste asjaolude õiguslikul kvalifitseerimisel tehtud viga ning ilmset hindamisviga.
      1.   Kohtuasja sissejuhatavad märkused
      Vastupidi vaidlustatud kohtuotsuse punktis 21 esitatud Üldkohtu kinnitusele ei võta see, kui parlamendiliikme puutumatust ära ei võeta, poolelt võimalust nõuda Prantsusmaal parlamendiliikmelt kahju hüvitamist ainult tsiviilõiguse alusel süü tõttu (tsiviilseadustiku artikkel 1240).
      2.   Esimene Üldkohtu analüüsitud väide
      Üldkohtu analüüs põhineb kahe sätte segiajamisel. Punkt H on põhjenduskäigu osa, mis viitab protokolli nr 7 artiklile 8 arvamuste väljendamise kohta, samas kui Üldkohus esitab oma põhjendused sellel teemal punktides 44–46, osutades protokolli nr 7 puutumatust käsitlevale artiklile 9, mis viitab asjakohastele riigisisestele sätetele.
      3.   Teine ja kolmas Üldkohtu analüüsitud väide
      Üldkohus jätab ilmse hindamisvea tõttu Euroopa Parlamendi teadusuuringute peadirektoraadi töödokumendile „Parlamendiliikme puutumatus Euroopa Ühenduse liikmesriikides ja Euroopa Parlamendis, õigusküsimuste seeria“ omistamast normatiivset väärtust ega võta arvesse selles meenutatud põhimõtteid, mille tulemusel antakse käesoleva asja asjaolusid arvestades protokolli nr 7 artiklile 9 väär hinnang.
      4.   Neljas Üldkohtu analüüsitud väide
      
                  —
               
               
                  Olemasolev õiguspraktika
                  Vastupidi Üldkohtu kinnitusele on olemas parlamendi väljakujunenud õiguspraktika, „mille kohaselt jäetakse rahuldamata parlamendiliikme puutumatuse äravõtmise taotlused, mille aluseks on asjaolud, mis on seotud parlamendiliikmete poliitilise tegevusega“; see oleks pidanud viima Üldkohtu parlamendiliikme puutumatuse äravõtmise küsimuses teistsugusele järeldusele.
               
            
                  —
               
               
                  
                     Fumus persecutionis
                  
                  Puudub õigusasutuste kontroll selle üle, kas assotsiatsioon on toetaja või mitte; Üldkohus oleks seda arvesse pidanud võtma ainuüksi 29. juuli 1881. aasta seaduse lugemisel.
                  Üldkohtul oli võimalik kontrollida Fédération des Maisons des Potes’i kollokviumi kutse sõnastuse analüüsiga seda, et see assotsiatsioon on toetaja ning Front National’i ja Jean-François Jalkh’i poliitiline vastane.
                  Tegemist on fumus persecutionis’e selge juhtumiga.